**Să nu uităm asfinţitul**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să ne îmbrăţişem în pragul nopţii,

să nu uităm asfinţitul,

imagine afişată-n memorie.

Ochii păstrează şi ei pe retină

frumosul pe care-l absorb şi-l cultivă

în fiecare poem ce-l voi scrie.

Tu te supui aceloraşi uşi ce trebuie deschise

pe fiecare hol dintr-un spital

crezând că acolo este ultima salvare

din pânza de paianjen în care te-ai încurcat

aruncat în aer de propriile greşeli.

În piele nu se vede durerea coaptă-n interior,

nimeni nu priveşte pe geam afară din suflet,

trupul şi el se schimbă cu anii

se-mbracă-n aura îngroşată de prejudecăţi

ce induc teama de moarte.